మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అప్పటి అందగాడు.. ఇప్పటి విలన్ సరసన తమన్నా!
ప్రస్తుతం ఉన్న టాప్ హీరోలందరి సరసన న‌టించిన మిల్కీ బ్యూటీ తమన్నా ఇప్పుడు విలన్‌తో కలిసి...
| Updated:
Sep 6, 2016, 05:26PM IST
ప్రస్తుతం ఉన్న టాప్ హీరోలందరి సరసన న‌టించిన మిల్కీ బ్యూటీ తమన్నా ఇప్పుడు విలన్‌తో కలిసి చిందులేయడానికి సిద్ధపడుతోంది. రోజా, బొంబాయి వంటి చిత్రాలతో తెలుగు ప్రేక్షకులకు సుపరిచితుడైన నటుడు అరవింద్ స్వామి. ఆ చిత్రాలతో అందాల కథానాయకుడిగా గుర్తింపు పొందాడు. ఇటీవలే సెకండ్ ఇన్నింగ్స్ ప్రారంభించిన ఈ హీరో, విలన్ పాత్ర్హల్లో నటిస్తూ ప్రేక్షకులను మెప్పిస్తున్నాడు. ఈ విలన్‌తో ఇప్పుడు తమన్నా కలిసి నటించనుందని తాజా సమాచారం. గతంలో తమిళంలో 'సతురంగ వెట్టయ్' అనే చిత్రం రూపొందింది. అక్కడ సూపర్ హిట్‌గా నిలిచిన ఈ చిత్రానికి ప్రస్తుతం సీక్వెల్ చేసే ప్రయత్నాలు జరుగుతున్నాయి. ఇందులో అరవింద్ స్వామి, తమన్నాను జంటగా చూపించే ప్రయత్నాలు జరుగుతున్నాయి. ఈ విషయమై వారితో చర్చలు జరుపుతున్నారు. అయితే వీరిద్దరికి కూడా ఆ సీక్వెల్‌లో నటించాలని ఆసక్తిగా ఉన్నట్లు తెలుస్తోంది. అన్నీ కుదిరితే త్వరలోనే ఈ జంటను తెరపై చూడొచ్చు!